GiliGold/VAD_KnessetCorpus huggingface dataset:
עמיחי שיקלי: זה לא מצריך שום דבר.
עמיחי שיקלי: תגבור נוכחות של הצבא, שיעצור את האנשים ויחזיר אותם אחורה.
עמיחי שיקלי: הם לא עוברים פה את כביש 6, מתחילים לטייל פה על הכביש.
עמיחי שיקלי: והדבר השלישי, זה כן השלמת המכשול.
עמיחי שיקלי: המכשול הזה הוא מכשול חשוב.
עמיחי שיקלי: זה הכול.
ועדת ביטחון פנים: אני נותן לך ואתה אחרון הדוברים.
יגאל להב: שמי יגאל להב.
יגאל להב: ואני ראש המועצה של קרני שומרון.
יגאל להב: קודם כול, כנתון, האוכלוסייה ביו"ש גדולה פי שישה מאוכלוסיית הנגב.
יגאל להב: אני חושב שזה אחד הנתונים שאנשים פשוט שוכחים אותו, וזה על פחות משליש מהשטח.
יגאל להב: אין תשתיות כבישים היום ביו"ש.
יגאל להב: לא קיים.
ועדת ביטחון פנים: סליחה?
יגאל להב: האוכלוסייה ביו"ש, אמרתי מקודם, היא פי שישה היום מהאוכלוסייה בנגב.
ועדת החוץ והביטחון: זה ומחדל שצריך לראות - - -
יגאל להב: זה מחדל שהוא בלתי ברור.
יגאל להב: הכביש היחידי שהוא ארבעה נתיבים בכל יו"ש, חברת כנסת מירב, זה רק כביש 5.
יגאל להב: פשוט כביש 5 נולד לפני שהיה כביש 6.
יגאל להב: אין ירידה מכביש 6 מזרחה.
יגאל להב: הבעיה היא כל כך שורשית שאני חושב שהדיון הזה לא יכול להכיל בכלל את הדיון על התחבורה.
יגאל להב: וישבנו עם השרה מיכאלי רק לפני ארבעה ימים.
יגאל להב: המנכ"לית אמורה להגיע גם לסיום כדי להבין את הגודל של הברוך בכל נושא התחבורה, כי התחושה הייתה – האמירה שלה בדיון שהיה פה רק לפני כמה ימים הייתה שהכסף הושקע בכבישים לא נכונים.
יגאל להב: קשה להבין שאין כסף, ולא הושקע על שום כביש.
יגאל להב: אין כבישים.
יגאל להב: הכביש שלנו הוא 55, כביש שמשרת 290,000 תושבים.
יגאל להב: זה אומר יותר מרעננה, כפר סבא והרצליה ביחד.
יגאל להב: ואני מזכיר שגם שם הכביש הפנימי של רעננה יש לו ארבעה נתיבים.
יגאל להב: אצלנו זה נתיב אחד.
יגאל להב: לגבי 55, וישראל התחיל לפרט, אנחנו מאוד מקווים שבחודש הבא יוצא המכרז ממעבר אליהו ועד צומת אלפי מנשה.
ועדת ביטחון פנים: אנחנו נעקוב.
יגאל להב: וה-150 מיליון, דיברתי גם עם שר האוצר, אני מאוד מקווה שהמעבר של הכסף יהיה ויגמרו גם מצומת אלפי מנשה ועד 444.
יגאל להב: אבל שכחו דבר אחד.
יגאל להב: שכחו לחבר את 444 עם 55.
יגאל להב: זאת אומרת, גומרים עכשיו בכביש שהשקיעו בו במיליארדים עם פרט קטן ושולי ששכחו שיש כביש שמתחבר אליו, שמניע יותר תושבים ממה שיש על 444.
יגאל להב: זאת אומרת, חוסר התכנון והעבודה הוא פשוט מטורף.
יגאל להב: ישראל ואני מגלים ביום שישי בבוקר כיכר שנולדת באמצע 55, שנולדה באיזה לילה אחד בלי שאף אחד בכלל ידע עליה.
יגאל להב: לגבי השב"חים, התמונה הרבה יותר קשה.
יגאל להב: היא מתחילה מפירוק הגדר נגד אבנים לאורך 55.
יגאל להב: פירקו שם במשך שלוש שנים את כל גדר האבנים הביטחוני.
יגאל להב: ואף אחד לא דיבר.
יגאל להב: היום כשהמח"ט מגיע לפגישה אומר לי: אין לי מי שישמור על הגדר.
יגאל להב: אם היה לי מישהו שישמור על גדר, אז לא היו זריקות אבנים.
יגאל להב: ברגע שאין משילות כבר על הגדר של האבנים וגונבים אותה למוסדות חינוך, לרפתות, לעשות איתה ברזל, לא משנה מה, אבל גונבים אותה, מי שיבוא ל-55 יראה רק את העמודים עומדים, יבין שהשלב הבא זה היה לקיחת כל הגדר של עוקף קלקיליה.
יגאל להב: עכשיו למה 55 עולה?
יגאל להב: קלקיליה זו העיר הריבונית הפלסטינית הכי גדולה על השרון.
יגאל להב: ממנה המעבר שמרכז אליו את כל 55 משכם מערבה, ומחבלה כמובן גם כן, מגיע לכל ערי השרון שאושרת מקודם ציינה.
יגאל להב: המעבר הוא פשוט מטורף.
יגאל להב: אני ביקשתי מגנץ, חתמנו פה: תבטל את המעברים.
יגאל להב: יכול להיות שהשלום פרץ, שכחו להודיע לנו.
יגאל להב: לא צריך מעברים.
יגאל להב: המעברים האלה עולים עשרות מיליונים בשנה.
יגאל להב: גם ככה הם לא מצליחים לגייס כוח אדם גם במעברים, כל פעם זה מצטמצם.
יגאל להב: שחררו אותנו.
יגאל להב: לא יכול להיות שהשב"חים עוברים בלי בקרה, ואנחנו התושבים עוברים עם בקרה.
יגאל להב: - - - שאני יודע להסביר אותו.
יגאל להב: עכשיו, הפורום פה הוא פורום חשוב, הוא פורום של התנעה.
יגאל להב: אתם יכולים, באמת, אתם תבואו, תבינו עד כמה האבסורד הוא מטורף.
יגאל להב: האבסורד הוא מטורף.
יגאל להב: נתנו עכשיו 10,000 רישיונות עבודה לפלסטינים.
יגאל להב: דבר אחד שכחו – להעמיד להם תחבורה ציבורית.
יגאל להב: עכשיו, 10,000 תחלקו ל-50, זה בערך 400 אוטובוסים, 250 אוטובוסים.
יגאל להב: איפה הם יעלו?
יגאל להב: אז הם עולים על האוטובוסים הממוגנים שאמורים להגיע ליישובים.
יגאל להב: האוטובוסים נוסעים מלאים כי הם עולים בתחנה הראשונה של צומת רעננה, מגיע למעבר אליהו, כולם פורקים למטה, ממשיכים.
יגאל להב: ואנשים עומדים בתחנות.
יגאל להב: עכשיו "אפיקים" בפשיטת רגל, כי הם גם גומרים בסוף דצמבר את החוזה שלהם.
יגאל להב: החברה החדשה "תנופה" עוד לא יודעים בכלל אם יש להם אוטובוס.
יגאל להב: לא מתגברים את התחבורה הפלסטינית.
יגאל להב: כולנו רוצים לראות את הכי טוב.
יגאל להב: אבל העיוות הוא כל כך מורכב שהדיון הזה הוא חסר כל כך הרבה מרכיבים כמו מינהלת את קו התפר שלא יושבת פה; כמו נציגי משרד התחבורה של פנים הארץ שלא יושבים פה; כמו הנושא הזה שנקרא כבישים של משרד התחבורה, יושב פה הגורם האחראי שיבין סוף סוף שאין כבישים ביו"ש.
יגאל להב: אין כבישים ביו"ש.
יגאל להב: לא יכול להיות, היום לנסוע מקרני שומרון לקדומים שבע דקות נסיעה אחרי צוהריים - - -
ועדת ביטחון פנים: 40 דקות.
יגאל להב: איפה חננאל?
יגאל להב: – שעה?
חננאל דורני: שעה.
יגאל להב: שעה.
יגאל להב: שבע דקות, שעה נסיעה.
חננאל דורני: שמונה קילומטרים, שעה.
יגאל להב: עכשיו הם התרגלו שתושבי יו"ש הם חזקים.
יגאל להב: ואת צודקת, בתוך היישובים שלנו יותר בטוח מאשר בחגור.
יגאל להב: אני מודה בזה.
יגאל להב: מודה.
יגאל להב: כי אנחנו משקיעים.
יגאל להב: אצלי אגרת שמירה ביישוב 176 שקל לחודש.
יגאל להב: אצל אושרת זה 30.
יגאל להב: כי זה מה שהמדינה קבעה.
יגאל להב: תנו להם 176 שקל אגרה, יהיה להם ביטחון כמו צריך.
יגאל להב: אנחנו מעסיקים רחפנים פרטיים שלנו.
יגאל להב: אנחנו מתגברים סיורים.
יגאל להב: אני רוצה אישית עם הקב"ט לתפוס עבריינים על 55, עם צ'קלקה כדי לעזור למשטרה ולצה"ל.
יגאל להב: אין נוכחות.
קריאה: אני משקיע יותר, וזה לא מדויק.
יגאל להב: והדבר הנוסף – רק רגע, אני מסיים.
יגאל להב: רגע, רגע.
יגאל להב: לא הפרעתי.
יגאל להב: הדבר הנוסף הוא כללי המשחק של התחבורה הפלסטינית.
יגאל להב: נהג צעיר פלסטיני, כללי התחבורה שלו שונים מנהג צעיר ישראלי.
יגאל להב: נהג חדש ישראלי אסור לו לנסוע בלילה, עם מלווה ומוגבל במקומות.
יגאל להב: נהג חדש פלסטיני עולה באיזו שעה שהוא רוצה, עם מי שהוא רוצה ובאיזו שעה שהוא רוצה.
יגאל להב: ואיך נראית תאונה פלסטינית, דרך אגב?
יגאל להב: והנציגים של המשטרה פה.
יגאל להב: רק עכשיו, השנה הזאת, ובגלל שהממ"ז התערב ושר המשטרה הקודם, תאונה שיש בה נפגעים פלסטינים לא נספרת בכלל במדדים.
יגאל להב: וכשאת מסתכלת כמה הרוגים יש על 55, תראה אולי שניים.
יגאל להב: יש בפועל 60.
ועדת ביטחון פנים: טוב, אחרון הדוברים – יהונתן קוזניץ.
ועדת החוץ והביטחון: יש את הבחורה ממשמר הגבול שם.
ועדת ביטחון פנים: מי זאת?
ועדת ביטחון פנים: לא, קודם כול, יהונתן.
יהונתן קוזניץ: כן.
יהונתן קוזניץ: אז קודם כול, תודה רבה על כינוס הוועדה הזאת.
יהונתן קוזניץ: אני מדבר בשם פורום 55.
יהונתן קוזניץ: זה פורום שהוקם בחצי שנה האחרונה בשיתוף פעולה של תושבים מקדומים, קרני שומרון, עמנואל ואלפי מנשה.
יהונתן קוזניץ: תראו, בתור תושב, אני יוצא מפה הרבה יותר מודאג.
יהונתן קוזניץ: זאת אומרת, אני שומע פה את כל הגורמים, ויש פה הרבה מספרים ונתונים שרצים.
יהונתן קוזניץ: והאמת, גם בתור תושב, אנחנו מכירים רק את החוויה שלנו מכביש 55 ומה שקורה שם, במיוחד בחצי השנה האחרונה, שזה הולך וגובר, כל חוסר המשילות הזאת.
יהונתן קוזניץ: ואני רק אתאר איזושהי נקודה אחת בכביש שאולי מתארת את כל הסיפור גם במלואו.
יהונתן קוזניץ: בסוף, כתושבים, בכביש 55 יש צומת שנקרא צומת המשתלות, בכניסה לכפר חבלה.
יהונתן קוזניץ: הצומת הזה הוא פשוט מקור לכניסת שב"חים, אלפי שב"חים, אין לי מושג מה הנתונים.
יהונתן קוזניץ: זה בטוח כמה אלפים.
יהונתן קוזניץ: 2,000, 3,000, זה באמת לא משנה.
יהונתן קוזניץ: הם פשוט, השב"חים האלה, ובכלל כל שיתוף הפעולה עם ההסעות במתחם הזה של הסעות פיראטיות לא-חוקיות, שבוודאי שהמשטרה והצבא יודעים שזה קיים.
יהונתן קוזניץ: אם כל תושב יודע, אז בוודאי שהצבא יודע.
יהונתן קוזניץ: וזה פשוט מתנהל כל יום, מדי יום ביומו, ואלה דברים כבשגרה.
יהונתן קוזניץ: אז אנחנו בתור תושבים שמגיעים לשם צריכים, ראשית, לעמוד שם עם הרכבים, כי הם פשוט עוצרים את התנועה באופן רציף.
יהונתן קוזניץ: גם המעבר בקו רציף שם, גם הסעות של שב"חים קבועות, גם משתמשים קבועים, 100 מטר משם יש את הפרצה הכי גדולה בגדר באזור קלקיליה, שזה מקטע בסוף של שני קילומטר.
יהונתן קוזניץ: אנחנו בתור תושבים כבר לא מדברים על איזה 30 קילומטר שקשה לסגור.
יהונתן קוזניץ: זה פשוט עשרות פרצות במקטע של קילומטר וחצי, שזה אומר בערך כל 20–30 מטר פרצה.
יהונתן קוזניץ: זה פשוט לא הגיוני.
יהונתן קוזניץ: ואני רק רוצה להגיד שאני בתור תושב, אנחנו מבינים שגם ראשי המועצות עושים הרבה, ואנחנו גם קולטים מהם את השדר שהם קצת חסרי אונים.
יהונתן קוזניץ: ואנחנו מבינים עכשיו למה.
יהונתן קוזניץ: אנחנו מבקשים בתור תושבים שידאגו לנו.
ישראל אפריאט: מירב, אני רוצה רק - - -
ועדת ביטחון פנים: אני רוצה גם לחזור, אז אני אתן למנכ"ל מועצת יש"ע, יגאל.
יגאל דילמוני: אני אגיד בקצרה.
ועדת ביטחון פנים: בבקשה, יגאל.
יגאל דילמוני: שלום.
יגאל דילמוני: קודם כול, יישר כוח על הוועדה.
יגאל דילמוני: מאז שהתחלנו את הדיון עד עכשיו, שלושה אירועי זריקות אבנים ביהודה ושומרון, באזור רמאללה, באזור כביש 60 ליד בית לחם.
יגאל דילמוני: ועכשיו ממש בחצי השעה האחרונה, בכביש 446, שלושה רכבים עם שמשה שבורה.
יגאל דילמוני: אירועי זריקות אבנים הם לא רק על כביש 55; הם על כל המרחב.
יגאל דילמוני: יש התגברות של האירועים האלה.
יגאל דילמוני: אני לא אתן פה את כל הנתונים.
יגאל דילמוני: יש דלדול של הכוחות, של הסד"כ של צה"ל באזור.
יגאל דילמוני: תגבור של כוחות של צה"ל באזור יצמצם את זריקות האבנים גם על כביש 55 וגם יתגבר את הפרצות בקו התפר.
יגאל דילמוני: אני רוצה להגיד סיפור שקרה לי אישית בכביש 57, צפונית לכביש 55.
יגאל דילמוני: אני גר ביישוב אבני חפץ.
יגאל דילמוני: הפלסטינים חוצים שם באלפים את הגדר, רצים לכביש מהיר, באים טרנזיטים, עוצרים להם באמצע כביש מהיר, וקורות שם תאונות דרכים.
יגאל דילמוני: התושבים שלנו נפצעים בתאונת דרכים, וגם הערבים נפגעים שם בתאונת דרכים.
יגאל דילמוני: וזה דבר שצריך לעצור אותו ולמנוע אותו.
יגאל דילמוני: אנחנו במועצת יש"ע בעבר אמרנו שלא צריך גדר, אבל לא יכול להיות מצב שיש גדר והיא פרוצה.
יגאל דילמוני: זה מה שפוגע בעוצמה של צה"ל, וזה מה שגורם לערבים להבין שהכול מותר.
יגאל דילמוני: הכול.
יגאל דילמוני: איך אמר פה רוני מראש העין?
יגאל דילמוני: יש להם תעוזה.
יגאל דילמוני: התעוזה מגיעה מזה שהוא רואה גדר פרוצה, והוא עובר והוא עושה מה שהוא רוצה.
יגאל דילמוני: תודה.
ועדת ביטחון פנים: תודה, יגאל.
ועדת ביטחון פנים: טוב, רק דקה, מיכל, קצין אח"מ מג"ב.
ועדת ביטחון פנים: מיכל, את ממש אחרונה.
ועדת ביטחון פנים: אני מתנצלת.
ועדת ביטחון פנים: אנחנו חייבים לסיים.
ועדת ביטחון פנים: גם לא לחזור על מה שנאמר.
ועדת ביטחון פנים: אני נותנת לך.
שלומית גולדין הלוי: אז מירב, אני יכולה רק רבע משפט?
שלומית גולדין הלוי: רבעון.
שלומית גולדין הלוי: אני הבוקר פשוט עברתי בכביש 55.
שלומית גולדין הלוי: ועומדת ניידת משטרה - - -
ועדת ביטחון פנים: רגע, תגידי את שמך.
שלומית גולדין הלוי: שמי שלומית גולדין הלוי, מעלה שומרון.
שלומית גולדין הלוי: אין לנו דרך אחרת לצאת מהיישוב למעט כביש 55.
שלומית גולדין הלוי: ועומדת ניידת משטרה.
שלומית גולדין הלוי: אנחנו עומדים בפקק, פשוט אנחנו צופים בשב"חים שעוברים באופן סוריאליסטי ליד ניידת המשטרה.
שלומית גולדין הלוי: מצד ימין קלקיליה, מצד שמאל חבלה, ופשוט רואים את הנחילים שלהם עוברים, והשוטרים יושבים בניידת, לא יוצאים, לא מתשאלים, לא שום דבר.
שלומית גולדין הלוי: אני לא יודעת, אגב, אפילו אם הם שב"חים או פועלים שפשוט לא רוצים לעמוד במעברים.
שלומית גולדין הלוי: יש מעבר אייל בצד הצפוני של קלקיליה.
שלומית גולדין הלוי: הם באים מהצד הדרומי, כי הם כולם נוסעים דרומה.
שלומית גולדין הלוי: זה בלתי אפשרי.
שלומית גולדין הלוי: אני רוצה לך שיש גם בג"ץ מ-2017 על בתים שנבנו על כביש 55.
שלומית גולדין הלוי: לא נעשה עם זה כלום.
שלומית גולדין הלוי: את חוסר המשילות הזה הם מכירים, גם את הרחפן שהחליף את הרבש"ץ שלנו ביישוב הם מכירים.
שלומית גולדין הלוי: הפועלים אצלנו סיפרו לנו שהחליפו לרחפן, אוקיי?
ועדת ביטחון פנים: יפה שהם עדכנו אתכם.
שלומית גולדין הלוי: בדיוק, הם מעדכנים אותנו בסד"כ.
שלומית גולדין הלוי: פשוט לא ייאמן.
ועדת ביטחון פנים: מיכל.
קריאה: מירב, אפשר משפט מעמק חפר?
קריאה: אם אפשר, משפט אחד?
ועדת ביטחון פנים: רגע.
ועדת ביטחון פנים: מיכל, קצינת אח"מ מג"ב.
ועדת ביטחון פנים: כן, מיכל.
מיכל ידיד: אני אעבור רגע ליד מיקרופון.
ועדת ביטחון פנים: את יודעת איפה פלוגות מג"ב החדשות יהיו?
מיכל ידיד: אז זהו שכן.
ועדת ביטחון פנים: אה, יופי.
ועדת ביטחון פנים: ידעתי שיש לך מידע בשבילי.
מיכל ידיד: נכון?
מיכל ידיד: אז ככה.
מיכל ידיד: קודם כול, אני כל כך שמחה בוועדה הזאת.
ועדת ביטחון פנים: איפה המחליף שלך?
מיכל ידיד: הוא בקורס.
ועדת ביטחון פנים: אה, אוקיי.
מיכל ידיד: אני לא טוב?
ועדת ביטחון פנים: את בסדר גמור.
ועדת ביטחון פנים: את זה שאתם בחפיפה, אני יודעת.
מיכל ידיד: נכון.
מיכל ידיד: חשבתי שהוועדה האחרונה תהיה אחרונה.
מיכל ידיד: מסתבר שלא.
מיכל ידיד: אבל אני שמחה שבאתי לפה, כי באמת אני חושבת שאם תצא ישועה מאיפשהו זה מוועדה כזו.
מיכל ידיד: שתי פלוגות מג"ב, באמת אחת יוצאת בימים האלה - -
ועדת ביטחון פנים: יפה.
מיכל ידיד: - - בסדר?
מיכל ידיד: לאזור גזרת מנשה.
ועדת ביטחון פנים: מנשה?
מיכל ידיד: כן.
מיכל ידיד: זה סדר גודל של 80 לוחמים שכרגע סיימו קורס ועכשיו הם עושים איזושהי הכנה ויורדים לגזרה.
מיכל ידיד: ובתחילת 2022 תבוא עוד פלוגה לאזור קלקיליה, אפרים.
ועדת ביטחון פנים: אז איתן יודע על 80 לוחמים שהוא מקבל ובאילו תחנות הם יהיו?
מיכל ידיד: רגע.
מיכל ידיד: זה לא בדיוק בא לתחנות.
מיכל ידיד: ומה שרציתי להגיד, ואת רוצה באמת שנדבר בקצרה, ואני מבינה את זה, אבל השינוי שנעשה במג"ב הוא שכרגע כל הכוחות והמג"בים חזרו חזרה למג"ב.
מיכל ידיד: הם כבר לא בתוך התחנה, שמי שמפעיל אותם הם מפקדי המרחבים המג"ביים שהם בשיתוף פעולה מלא עם מפקדי המרחבים הכחולים, כשהרעיון הוא באמת להרים מסה של אנשים, ולא שניים-שלושה, באמת שתהיה יכולת התרעה.
מיכל ידיד: ואם חשבת שהמצב קשה בקו התפר, אז אני אספר לך משהו שאולי עוד לא ידעת, שיש טיולים מאורגנים של שב"חים לארץ.
קריאה: ליפו.
מיכל ידיד: טיולים מאורגנים שמגיעים לאזור יפו או לקטיף בצפון, לפארק הירקון.
קריאה: לים.
מיכל ידיד: לאילת.
קריאה: קיאקים.
מיכל ידיד: ואנחנו כמג"ב באמת יחד עם הצבא מנסים לתפוס, למגר.
קריאה: מאיפה הם יוצאים?
קריאה: ההסעות גם - - - הם הולכים לים כל הקיץ.
מיכל ידיד: הם יוצאים מכל האזור.
ועדת ביטחון פנים: סליחה, סליחה.
ועדת ביטחון פנים: אנחנו כבר על הזמן של ההארכה.
ועדת ביטחון פנים: אז רק מיכל מדברת.
מיכל ידיד: רק רוצה לומר לך שמתחילת המבצע, שאנחנו התוודענו לנושא הזה והתחלנו לעבוד, כבר תפסנו למעלה מ-100 אוטובוסים ומיניבוסים עם שב"חים.
מיכל ידיד: ואמרה ראש המועצה בשרון על כך שמשחררים גנבים, את צודקת.
מיכל ידיד: אין לי מה להגיד לך, מכיוון שכמו שאמרו כאן לפני כן, על מנת שהחוק יתיר לנו להכניס בן אדם למעצר ולא לשחרר אותו, הוא צריך לפחות חמש פעמים להיתפס.
מיכל ידיד: לא לעבור.
מיכל ידיד: לעבור ולהיתפס.
מיכל ידיד: ואז אפשר יהיה לעצור אותו, כי עבירת גניבה היא לא עבירה שהחוק מתיר לנו להשאיר אותו אצלנו.
מיכל ידיד: ולכן, הבעיה היא לא רק בקו התפר.
מיכל ידיד: הבעיה היא גם מעבר, גם בנושא החקיקתי והכול ביחד.
מיכל ידיד: זהו.
ועדת ביטחון פנים: אתה רוצה לתת רגע לגלית שאול מעמק חפר?
ישראל אפריאט: אני רוצה רגע מילת סיכום.
ישראל אפריאט: מירב, משפט.
ועדת ביטחון פנים: רגע, רגע.
ועדת ביטחון פנים: חבר'ה, המליאה נפתחת ב-13:00.
ועדת החוץ והביטחון: חבר'ה, זה נגמר.
ועדת החוץ והביטחון: זה נגמר.
ועדת החוץ והביטחון: זהו.
ועדת החוץ והביטחון: נגמר.
ועדת ביטחון פנים: אבל גלית שאול מעמק חפר, יש לך דקה.
ועדת ביטחון פנים: גלית.
ועדת ביטחון פנים: ואת מיומנת בוועדות.
ועדת ביטחון פנים: אז דקה.
גלית שאול: תודה רבה.
גלית שאול: אני אעשה את זה הכי זריז שאפשר.
גלית שאול: יש סיבה שבגינה לא הגעתי.
גלית שאול: זה עניין של חינוך.
גלית שאול: ואני רוצה להגיד משפט אחד על מה שקרה לנו פה ערב יום הזיכרון האחרון.
גלית שאול: ילדה חזרה מבית ספר, ירדה מהסעה, ונאנסה בשדות של המושב שלה על ידי שב"ח.
גלית שאול: צריך להבין, אנחנו מרכז הארץ.
ועדת ביטחון פנים: איזה מושב?
ועדת ביטחון פנים: תזכירי.
גלית שאול: מושב במזרח עמק חפר.
גלית שאול: ממש ממזרח עמק חפר, מרכז המדינה.
גלית שאול: אנחנו מדברים על המותניים הצרים של מדינת ישראל בין נתניה לחדרה.
גלית שאול: ילדה בת 16 שעד היום, לצערי הרב, לא השתקמה, עוברת תהליכים מאוד מאוד קשים.
גלית שאול: ואנחנו, כשאנחנו חושבים על מדיניות של מדינה שמאפשרת להיכנס או לצאת, חושבים על פרנסה, חושבים על דברים כאלו, אנחנו לא חושבים על רצח באמת העתיד של ילדים וילדות קטנים.
גלית שאול: כשבקיבוץ בחן בקיץ האחרון לא יכלו לצאת הורים להופעות כי הילדים שלהם פחדו להישאר בבית, מכיוון שכל הלילה נכנסו שב"חים והסתובבו ביישוב, והתרעות, וכל מה שצריך, במרכז מדינת ישראל, אני חושבת יש לנו בעיה קשה.
גלית שאול: וחבר הכנסת רם בן ברק היה בסיור וראה את זה במו עיניו.
גלית שאול: המדיניות עד כה של משרד הביטחון, של מדינת ישראל, חייבת שינוי.
גלית שאול: אנחנו חייבים להבין שקו התפר לא יכול להישאר פרוץ.
גלית שאול: הוא לא יכול להישאר פרוץ, כי התושבות והתושבים שלנו לא יכולים לישון בלילה.
גלית שאול: ואם אתם לא תעזרו לנו, אני באמת לא יודעת מי.
גלית שאול: אנחנו, ראשי המועצות, עושים כל מה שאפשר, רצים לכל העולם, שמים כספים על סיירות חקלאיות, על שומרים בכל פינה.
גלית שאול: מתנדבים אצלנו, התושבים מתנדבים אצלנו, שומרים.
גלית שאול: יש רב"שים, יש הכול.
גלית שאול: אבל צריך להגן על המעבר הזה.
גלית שאול: לא יכול להיות שזה יישאר הפרוץ ככה.
גלית שאול: אני באמת שמה סימן קריאה לבקשה שלי ופונה אליכם.
גלית שאול: מאוד היה לי חשוב להיות בדיון הזה.
גלית שאול: אני מודה לכם על זה שהוא מתקיים.
ועדת ביטחון פנים: אל תדאגי.
ועדת ביטחון פנים: יהיו עוד דיונים, גלית.
גלית שאול: זה לא ייפתר כל כך מהר, את אומרת, מירב.
גלית שאול: לצערי הרב.
ועדת ביטחון פנים: לצערנו גם.
גלית שאול: רם, יכול לספר מהחוויות שלך.
ועדת ביטחון פנים: בדיוק אנחנו מתכנסים לסיכום.
ועדת ביטחון פנים: תודה, גלית.
גלית שאול: תודה.
ועדת החוץ והביטחון: טוב.
ועדת החוץ והביטחון: קודם כול, תודה רבה לכל מי שהגיע.
ועדת החוץ והביטחון: תשמעו, יש כאן מגה אירוע.
ועדת החוץ והביטחון: לא מדובר כאן באיזושהי בעיה מקומית שאנחנו יכולים עכשיו לפתור אותה בשניים וחצי דיונים וקצת רצון טוב.
ועדת החוץ והביטחון: יש כאן מגה אירוע.
ועדת החוץ והביטחון: יש כאן הזנחה של שנים גם של כמובן בניית הגדר והצורה שבנו אותה והצורה ששמרו עליה.
ועדת החוץ והביטחון: יש כאן חוסר כוח אדם במשטרה בצורה בולטת ובמשמר הגבול.
ועדת החוץ והביטחון: יש כאן צה"ל שאולי לא מבין מספיק את תפקודו או תפקידו בתוך האירוע הזה.
ועדת החוץ והביטחון: יש כאן מגה אירוע ביטחוני ומחדל עצום.
ועדת החוץ והביטחון: אנחנו לוקחים את הפרויקט הזה ואנחנו לא מתכוונים להניח לו.
ועדת החוץ והביטחון: הדיון הבא, אני מציע, מירב, הדיון הבא יהיה דיון רק של אנשי מקצוע, של כל הגורמים: צבא, משטרה, משמר הגבול, משרד הביטחון.
ועדת החוץ והביטחון: אנחנו צריכים לראות איך הפרויקט הזה נכנס לעבודה ובמהלך של עשר שנים מסתיימת בניית הגדר על כל קו התפר, מתחילתו ועד סופו, בלי השיקולים הפוליטיים שנלווים לזה ובלי שום עניינים.
ועדת החוץ והביטחון: אי-אפשר להשאיר את המצב ככה.
ועדת החוץ והביטחון: שרשרת חזקה ככל שתהיה, אם יש בה חוליה חלשה, היא לא שווה שום דבר.
ועדת החוץ והביטחון: ובשרשרת הזאת שנקראת גדר ההפרדה יש הרבה מאוד חוליות חלשות וחייבים לסתום אותן.
ועדת החוץ והביטחון: אם השקיעו בגדר הזאת 10 מיליארד שקלים, 10 מיליארד שקלים השקיעו, אם היו משקיעים אותם נכון, היו יכולים לבנות כל הגדר.
ועדת החוץ והביטחון: אנחנו צריכים לראות איך עכשיו צריך למצוא את התקציב הנדרש ולבנות את הגדר.
ועדת החוץ והביטחון: אני לא מאמין שאפשר יהיה להשתלט על הדבר הזה בלי גדר.
ועדת החוץ והביטחון: כשאני אומר גדר, זה לא משהו שאפשר לחתוך.
ועדת החוץ והביטחון: גדר זה כמו בגבול מצרים.
ועדת החוץ והביטחון: גדר זה חומה.
ועדת החוץ והביטחון: גדר זה משהו שאי-אפשר לעבור אותו.
ועדת החוץ והביטחון: ואז לפתח – מישהו אמר כאן על המעברים; הוא צודק – לפתח במקביל את המעברים.
ועדת החוץ והביטחון: יש לנו אינטרס גדול מאוד שהפלסטינים יבואו לעבוד כאן.
ועדת החוץ והביטחון: אבל שיבואו לעבוד מתוך השערים המסודרים, יקבלו רישיון, יחזרו בערב הביתה, ישפרו את הכלכלה שלהם.
ועדת החוץ והביטחון: אנחנו נשמור על חשבון הביטחון שלנו.
ועדת החוץ והביטחון: זה מצב בלתי נסבל, ואנחנו לא נרפה מזה.
ועדת ביטחון פנים: אני אגיד רק ממש בדקה.
ועדת ביטחון פנים: קודם כול, רם, תודה רבה.
ועדת ביטחון פנים: שיתוף הפעולה הזה הוא שיתוף פעולה ראשון בכנסת.
ועדת ביטחון פנים: אני יודעת שיש כבר הרבה ייאוש כאן.
ועדת ביטחון פנים: אבל אני אומרת תמיד, יש כאן באמת שיתוף פעולה פעם ראשונה.
ועדת ביטחון פנים: הייתי חברה ארבע שנים בוועדת החוץ והביטחון בכנסת הקודמת.
ועדת ביטחון פנים: אני אגיד לך את האמת, אני לא זוכרת שממש ככה ירדנו ממש נקודתית לנושאים.
ועדת ביטחון פנים: אנחנו גם נבקר.
ועדת ביטחון פנים: וגם באופן אישי, רם, אני מציעה סיור משותף אפילו של הוועדה בקו התפר, שגם חברי הכנסת יבינו את גודל האירוע.
ועדת ביטחון פנים: אני גם אגיד בקצרה תודה רבה לכל מי שהגיע לפה.
ועדת ביטחון פנים: תודה, רפאל, שהגעת לפה ושיתפת אותנו באופן אישי בסיפור שלך.
ועדת ביטחון פנים: תודה לחברי הכנסת.
ועדת ביטחון פנים: יש לנו משימה, ובעיניי, היא להציל את המדינה.
ועדת ביטחון פנים: אני חושבת שאנשים באמת באו לגור, פשוט רצו לגור בבית משלהם, ובדבר הכי משמעותי בפירמידת הצרכים של מאסלו, הביטחון שלהם פשוט פקע.
ועדת ביטחון פנים: אין לזה היגיון.
ועדת ביטחון פנים: אין, בעיניי, היגיון שבחורה תשב בבית, ואני יושבת איתה ומדברת איתה, ובאמצע היום נכנס מישהו לתוך הבית שלה.
ועדת ביטחון פנים: אין הרתעה.
ועדת ביטחון פנים: לא מפחדים.
ועדת ביטחון פנים: אין משילות.
ועדת ביטחון פנים: הוא בסוף בא לוקח, לוקח בסוף את אותו שב"ח ואומר לו: בבקשה, תחזור.
ועדת ביטחון פנים: וזה אירוע שהוא חמור בעיניי.
ועדת ביטחון פנים: רם סיכם יפה, אני לא אוסיף.
ועדת ביטחון פנים: נעשה ישיבה מקצועית.
ועדת ביטחון פנים: אני גם רוצה, ברשותך, להוסיף לסיכום שאנחנו רוצים את תגובת משרד הכלכלה על הסטטוס של כביש 55.
ישראל אפריאט: משרד האוצר.
ישראל אפריאט: הבקשה הוגשה לאוצר.
ועדת החוץ והביטחון: תחבורה.
ועדת ביטחון פנים: מה אמרתי?
ועדת החוץ והביטחון: כלכלה.
ועדת החוץ והביטחון: אז תחבורה.
ועדת ביטחון פנים: סליחה.
ועדת ביטחון פנים: אז תחבורה על הסטטוס של 55.
ועדת ביטחון פנים: ואנחנו כוועדה נמשיך לעקוב אחרי האירועים מול קו התפר, ובאמת נעשה ככל האפשר.
ועדת ביטחון פנים: אבל רק מילה אחת – לא יהיו מיליציות חמושות במדינת ישראל.
ועדת ביטחון פנים: יש צבא, ויש משטרה, ויש ביטחון, ויש רב"שים, ויש כוחות שעובדים יחד עם המשטרה.
ועדת ביטחון פנים: ולכן שהנקודה הזאת תהיה מאוד מאוד ברורה כאן בוועדה הזו.
ועדת ביטחון פנים: זה נושא שהושמע.
ועדת ביטחון פנים: אנחנו צריכים לפעול, כל מי שיושב כאן בשולחן הזה, כדי להחזיר לתושבי ישראל את הביטחון שמגיע להם.
ועדת ביטחון פנים: הישיבה נעולה.
רם בן ברק: חברים, צוהריים טובים.
רם בן ברק: אני שמח לפתוח את הישיבה – אחת הישיבות שאנחנו עושים היום בהקשר לפצועי צה"ל ופעולות האיבה.
רם בן ברק: בשעה 15:00 יהיה האירוע המרכזי באולם.
רם בן ברק: החלטנו לייחד את הישיבה זאת למרכזיות בתי הלוחם בתהליך השיקום ובתהליך התמיכה של פצועי צה"ל.
רם בן ברק: אני מציע שמעבר לברכה הקצרה שניתנה מהרב מנחם – לא מזמן הייתי במרוקו והלכתי לתפילה וחשבתי שתוך חצי שעה זה ייגמר.
רם בן ברק: איפה?
רם בן ברק: הדבר הזה לקח שעות.
רם בן ברק: ברכה קצרה, ואחרי זה נתחיל לפי הסדר.
רם בן ברק: אני רוצה, אם תוכלו, שנצא עם ההבנה של המרכזיות שיש לבתי הלוחם.
עידן קלימן: אדוני יושב-ראש הוועדה, אני חושב שהמצגת שהכנו תענה על כל השאלות.
רם בן ברק: אני שמח.
רם בן ברק: בבקשה, הרב מנחם.
הרב מנחם קוטנר: שלום וברכה וצוהריים טובים לכולם.
הרב מנחם קוטנר: כמו שאמר אדוני היושב-הראש, התכנסנו כדי להביע הוקרה והערכה לפצועי צה"ל שבעצם מסרו את גופם ונפשם לביטחון עם ישראל וארץ ישראל.
הרב מנחם קוטנר: בדבריי אני רוצה לפתוח לכם צוהר לאורו הגדול של הרבי מלובביץ', כשהרבי הביע הוקרה וכבוד רב לחיילי צה"ל בכלל ולפצועי צה"ל בפרט.
קריאה: מצויני, מצויני.
הרב מנחם קוטנר: היה זה בקיץ 1976 .
הרב מנחם קוטנר: הייתה קבוצה של פצועי צה"ל שסיימה תחרות ספורט בטורונטו.
עידן קלימן: אולימפיאדה, ולא תחרות ספורט.
הרב מנחם קוטנר: נכון, אולימפיאדה.
הרב מנחם קוטנר: בדרכם חזרה לישראל הם עצרו במרכז חב"ד העולמי בניו-יורק לביקור מיוחד ומרגש אצל הרבי מלובביץ'.
הרב מנחם קוטנר: אנחנו יודעים ששועי עולם, רבנים חשובים, נשיאים, ראשי ממשלה ושרים ביקרו את הרבי לאורך השנים, אבל תמיד הם אלו שעלו אל הרבי.
הרב מנחם קוטנר: הפעם, כשהגיעו פצועי צה"ל, הרבי העניק להם כבוד מיוחד ויחס חם, והוא בעצמו ירד אליהם לבית המדרש.
הרב מנחם קוטנר: כשהרבי נכנס לאולם, הייתה דממה מוחלטת, והרבי צעד בין כיסאות הגלגלים, ניגש לכל אחד מהם, לחץ בחמימות את ידיהם, התעניין בהם באופן אישי והעניק לכל אחד מהם דולר בשליחות של מצוה.
הרב מנחם קוטנר: כשהרבי הגיע למקומו, הוא פתח בדברים שנמשכו 40 דקות, ולהפתעת כולם ולכבודם של האורחים הרבי דיבר לראשונה ברבים בעברית בהברה אשכנזית, ולא בשפת האידיש שבה הוא דיבר תמיד ברבים.
הרב מנחם קוטנר: בדבריו עמד הרבי על הכוח המיוחד שניתן לאדם עם מגבלה.
הרב מנחם קוטנר: יש לו כוח להתגבר עליה, בפרט כאשר היא נוצרה בעקבות מעשה גבורה שלו, ואני מצטט את דברי הרבי.
הרב מנחם קוטנר: אומר הרבי כך: "אין דעתי נוחה מהשם שנותנים למישהו שהוא נכה, שזה מראה על נחיתות וירידה".
הרב מנחם קוטנר: אומר הרבי: "כי אם אדרבא צריך להדגיש בזה שהוא משהו מיוחד ומצוין, ולכן", אומר הרבי, "הייתי מציע, כמנהג יהודי, גם בעניינים שלכאורה אינם שלו, שישנו את השם ותיקראו 'מצוינים בישראל'".
הרב מנחם קוטנר: הרבי בדבריו ביקש לעשות שינוי חשיבה ושינוי תודעה.
הרב מנחם קוטנר: לא לקרוא להם "נכים" אלא "מצוינים".
הרב מנחם קוטנר: לא לקרוא להם "נכי צה"ל", כי אם "מצויני צה"ל".
הרב מנחם קוטנר: מאז מלחמת ששת הימים, הרבי הטיל את המשימה על ארגון צעירי חב"ד בניהולו של הרב יוסף אהרונוב לפעול למען אלמנות, יתומי צה"ל, הורים שכולים ומצויני צה"ל, ויחד עם הרב יוסי רייצ'יק וידידו מר בוב בוק רואים בפעילות הזאת שליחות קדושה, שכאמור התחילה מאז מלחמת ששת הימים בהשתתפותם הברוכה של מנהיגי המדינה וראשי מערכת הביטחון החל ממוטה גור, יצחק רבין, מנחם בגין, יצחק שמיר וכן הלאה – שליחות שממשיכה במלוא העוצמה גם בימים אלו.
הרב מנחם קוטנר: אני שמח לבשר לכם שכשליח חב"ד, שהצטרפתי לשליחות הזאת עבור מצויני צה"ל, להוות עבורם כתובת לכל עניין יהודי, אני שמח שבימים האחרונים זכיתי לערוך את החופה לחייל קטוע רגל שאנחנו מלווים 15 שנה מאז מלחמת לבנון השנייה, ללוחם משמר הגבול שנפצע בפיגוע דריסה לפני 10 שנים וללוחם שאיבד עין במבצע "עופרת יצוקה" בעזה.
הרב מנחם קוטנר: אחרי שנים ארוכות שאנחנו בצעירי חב"ד מלווים אותם בשיקום, יש גם רגעים של שמחה ונחת.
הרב מנחם קוטנר: תודה רבה לכולם על ההקשבה.
הרב מנחם קוטנר: תודה רבה לכל המארגנים.
הרב מנחם קוטנר: אני מבקש, מעומק הלב, להקריא פרק תהלים קצר לרפואת מצויני צה"ל.
רם בן ברק: לא עכשיו.
הרב מנחם קוטנר: בהמשך.
הרב מנחם קוטנר: תודה רבה.